Termeni și condiții de utilizare a aplicației NEOS Citizen cu clauze de confidentialitate

VĂ RUGĂM SĂ CITIȚI CU ATENȚIE TERMENII ȘI CONDIȚIILE PREZENTATE ÎN CONTINUARE. ACESTEA CONȚIN INFORMAȚII IMPORTANTE CU PRIVIRE LA DREPTURILE ȘI OBLIGAȚIILE DUMNEAVOASTRĂ.

1. DESPRE APLICAȚIE

NEOS Citizen este o aplicație mobilă de servicii electronice dezvoltată de catre URBIOLED Romania, în cadrul proiectului "Creșterea contribuției sectorului TIC pentru competitivitatea economică prin dezvoltarea de produse TIC inovative cu aplicabilitate in restul economiei romanești". Aplicația pune la dispoziția cetățenilor un serviciu mobil pentru raportarea incidentelor de la nivelul unei localitati, cum ar fi: avariile in sistemul de iluminat public, probleme spatiul rutier (de exemplu: groapa, accident, trecere de pietoni nesemnalizata corespunzător, blocaj rutier- generat de efectele fenomenelor meteo extreme), deteriorari ale spațiului pietonal, alunecari de teren etc. Aplicatia este disponibilă pentru toți posesorii de smartphone, care au instalat aplicația şi rulează sub sisteme recente Android, având acces la servicii de internet.

2. ACCEPTAREA TERMENILOR DE FUNCȚIONARE

Prin descărcarea și folosirea aplicației NEOS Citizen acceptați aceşti Termeni și condiții de utilizare. Urbioled poate să modifice acești Termeni și condiții de utilizare oricând, cu scopul de a îmbunătăţi serviciul. Veti fi informat de fiecare data cand Termenii si conditiile au fost schimbati si va vom solicita acceptul Dvs. explicit pentru a putea continua utilizarea aplicatiei.

3. SCOPUL APLICAŢIEI ŞI SOLICITĂRII DE DATE PERSONALE

Aplicaţia NEOS Citizen asigura un nou canal de comunicaţie, modern şi rapid între cetăţeni şi furnizorii de servicii şi utilităţi, în vederea inbunatatirii calităţii serviciilor acestora, avand drept suport o platforma tip dispecerat care asigura centralizarea, prioritizarea sesizarilor cetatenilor si transmiterea acestora catre destinatarii direct responsabili de solutionarea lor. De aceea, este indispensabilă identificarea cât mai precisă atat a naturii incidentului identificat, cat şi a persoanei care l-a semnalizat si a transmis sesizarea. În acest sens, se pot identifica două tipuri de date ce intră sub incidenţa datelor personale:

• Date de acces în aplicaţie, necesare identificării corecte a utilizatorului – nume, prenume, adresa de e-mail, numar de telefon, localitate de domiciliu

• Date culese prin utilizarea telefoanelor inteligente, precum: Identitatea dispozitivului - ID dispozitiv, Locaţia dispozitivului

In afara de acordul utilizatorului pentru preluarea si stocarea acestor date personale, aplicatia va solicita utilizatorului si acordul pentru utilizarea anumitor functii si aplicatii ale telefonului, pentru a asigura completitudinea informatiilor furnizate pentru detalierea incidentelor semnalizate. Astfel, se va solicita acordul explicit si pentru utilizarea:

• numarului de telefon si agendei telefonice, pentru activarea apelurilor directe catre dispecerat/echipa de suport şi vizualizarea jurnalului de apeluri

• galeriei de fisiere foto si audio-video, pentru asocierea de fotografii si inregistrari audio-video, in scopul detalierii incidentelor identificate

• camera video si microfon, pentru realizarea fotografiilor si inregistrarilor audio-video

Utilizatorul va fi informat asupra naturii datelor personale preluate prin intermediul aplicatiei, a scopului in care acestea vor fi utilizate si i se va solicita acordul explicit in acest sens, inaintea preluarii datelor necesare.

4. PRINCIPALII UTILIZATORI AI DATELOR

Principalii utilizatori ai datelor primite prin intermediul aplicatiei NEOS Citizen este dispeceratul local si departamentele implicate in solutionarea problemelor locale, situate la nivelul primariei localitatii, care vor analiza natura problemei sesizate, completitudinea detaliilor asociate sesizarii si urgenta acesteia si vor initia procedurile de confirmare si solutionare a problemei.

Alţi destinatari si utilizatori ai acestor date pot fi dispeceratele prestatorilor de servicii şi utilităţi locale, în scopul identificării corecte a problemei, comunicării cu furnizorii de servicii/ utilităţi şi cetăţeni, precum şi remedierii corespunzătoare a problemelor raportate.

Informaţii privind natura incidentelor raportate pot fi transmise tuturor utilizatorilor, fără însă a fi conectate cu date personale, pe harta locală a incidentelor. Momentan nu este prevăzut schimbul de date cu ţări terţe sau organizaţii internaţionale, însă acesta poate interveni într-o etapă ulterioară, în cazul integrării aplicaţiei cu alte aplicaţii, cum ar fi aplicaţiile majore de social media.

5. PĂSTRAREA DATELOR

Păstrăm datele dvs. cu caracter personal pe perioada în care sunt necesare în scopul descris explicit la pct. 3 de mai sus, si inclusiv în vederea constituirii unei arhive a incidentelor şi rezolvării lor, de natură a îmbunătăţi calitatea serviciilor locale.

6. LIMITAREA FOLOSIRII APLICAŢIEI ŞI CATEGORII DE UTILIZATORI

Aplicația NEOS Citizen este destinată persoanelor care au împlinit vârsta de 18 ani, dispun de un telefon inteligent cu acces la Internet şi care îşi asumă răspunderea asupra corectitudinii şi valabilităţii incidentelor raportate din domeniul utilităților publice. Principalele categorii de utilizatori sunt persoane majore, implicate civic, cetăţeni ai localitatii sau vizitatori/aflati in tranzit, care despisteaza anumite probleme si doresc solutionarea acestora si îmbunătăţirea serviciilor şi utilităţilor locale, pe care le consideră importante.

Alte categorii de persoane, pot utiliza modalităţile clasice de contact cu primariile locale, afişate pe site-ul acestora.

Transmiterea de mesaje eronate, răuvoitoare, obscene conduce implicit la suspendarea dreptului de acces si utilizare a aplicației.

7. CLAUZE DE CONFIDENȚIALITATE ȘI SECURITATEA DATELOR CU CARACTER PERSONAL

În conformitate cu Regulamentul UE 679/2016, primariile locale colectează și prelucrează date cu caracter personal, cu respectarea principiilor menționate în continuare, în scopuri legitime, în conformitate cu Termenii și condițiile de utilizare a aplicației NEOS Citizen – Aplicație mobilă de servicii electronice, care cuprinde atât secțiuni de informare, cât și secțiuni securizate de transmitere a unor sesizari, online.

Orice informație pusă la dispoziție de către dumneavoastră, colectată, prelucrată, transmisă de către dispeceratele si departamentele implicate in solutionarea problemelor sesizate, de la nivelul primariilor locale, respectiv de catre dispeceratele furnizorilor de servicii si utilitati locale, atunci când folosiți aplicația NEOS Citizen este supusă Politicii de Confidențialitate a aplicatiei NEOS Citizen, inclusă acestor Termeni și condiții de utilizare.

Aplicația NEOS Citizen colectează, prelucrează și stochează informații cu caracter personal (provenite din conturile prin care dvs vă autentificaţi pentru a avea acces la aplicație, precum nume, prenume, numar de telefon, adresa de e-mail, judetul si localitatea de domiciliu), precum și informaţiile privind localizarea telefonului dvs și identificatorul unic al dispozitivului utilizat (consultaţi punctul 3).

Prin înregistrarea în vederea utilizării aplicației şi furnizarea datelor dumneavoastră cu caracter personal, ați fost informat și v-ați exprimat acordul în mod explicit și fără echivoc ca aplicația NEOS Citizen să folosească datele dumneavoastră cu caracter personal. Aplicația NEOS Citizen asigură păstrarea confidențialității datelor cu caracter personal furnizate pentru accesul la aplicație și/sau pentru utilizarea acesteia. Această obligație nu se aplică în cazul oricărei informații dezvăluite de oricare dintre utilizatori către terți. Aplicația NEOS Citizen prelucrează datele cu caracter personal și informațiile deținute/transmise de către dumneavoastră cu bună credință, asigurând respectarea dreptului la viața privată și a legislației în vigoare. Potrivit Regulamentului UE 2016/679 pentru protecția persoanelor cu privire la prelucrarea datelor cu caracter personal şi libera circulație a acestor date şi Legii nr. 506/2004 privind prelucrarea datelor cu caracter personal şi protecția vieții private în sectorul comunicațiilor electronice, primariile locale sunt obligate să prelucreze datele cu caracter personal furnizate de dumneavoastră sau o altă persoană, cu respectarea măsurilor organizatorice şi tehnice de securitate şi în scopul comunicat. De câte ori este posibil, se vor utiliza date anonimizate şi statistice despre accesarea și performanța aplicaţiei, incidente de securitate, activităţi maliţioase, etc. NEOS Citizen nu își asumă răspunderea pentru exactitatea datelor transmise sau neactualizate de către dumneavoastră. Orice încercare de a utiliza datele personale ale altui Utilizator este strict interzisă, fiind considerată o tentativă de fraudă și va fi sancționată prin lege contravențional sau penal, după caz.

8. OBLIGAŢII ÎN PRIVINŢA PROCESĂRII DATELOR PERSONALE

În calitate de operatori de date cu caracter personal, primariile locale au obligația legală de a asigura:

• Stocarea sau transferarea datelor personale doar în servere locale, în cadrul Uniunii Europene, sau exclusiv către furnizorii de servicii din SUA certificați în cadrul EU-US Privacy Shield.

• Inventarierea datelor cu caracter personal și colaborarea exclusivă cu furnizorii de servicii care respectă la rândul lor rigorile GDPR.

• Păstrarea unei evidențe a activităților de prelucrare a datelor personale În conformitate cu Regulamentul UE 679/ 2016) și Deciziei ANSPDCP nr.99/ 2018 pentru protecția persoanelor cu privire la prelucrarea datelor cu caracter personal și libera circulație a acestor date, primariile locale au obligația de a administra în condiții de siguranță și numai pentru scopurile specificate acele date personale pe care utilizatorii le furnizează cu ocazia accesării și completării formularelor de înregistrare disponibile în aplicaţia NEOS Citizen.

• Securitatea și confidențialitatea datelor cu caracter personal. În acest sens, se vor depune toate eforturile pentru a asigura utilizarea aplicaţiei de către utilizatori în condiții maximă securitate și confidențialitate, existând măsuri adecvate de asigurare a unui nivel de securitate cospunzator riscurilor, incluzând pseudonimizarea, criptarea, capacitatea de a asigura confidenţialitatea şi integritatea datelor, capacitatea de a restabili integritatea datelor în cazul unor incidente de natură fizică sau tehnică. Conform procedurii de notificare în cazul încălcării securității datelor cu caracter personal, sesizarea unui astfel de eveniment se va face prin cerere scrisă către oficiu/departamentul responsabil cu prelucrarea datelor personale de la nivelul primariei locale, sau printr-o plângere în atenția autorității de supraveghere ANSPDCP.

9. DREPTURILE DVS. ASUPRA DATELOR PERSONALE

În calitate de operator de date personale, primariile locale au obligația legală de a asigura persoanelor vizate exercitarea drepturilor acestora asupra datelor personale în conformitate cu prevederile Regulamentului General (GDPR) 679/2016, art.15-22, cele mai importante fiind:

• Dreptul de informare și acces la date cu caracter personal, prin care aveți dreptul de a solicita un raport al datelor dvs. cu caracter personal pe care le prelucrăm

• Dreptul la rectificare, prin care aveți dreptul să ne cereți să le corectăm sau să modificăm datele dvs. personale incorecte

• Dreptul la ștergerea datelor („dreptul de a fi uitat”), prin care puteți să ne solicitați ștergerea datelor dvs. cu caracter personal în caz că datele nu mai sunt necesare în scopul pentru care au fost colectate sau prelucrate, vă retrageți consimțământul pe baza căruia are loc prelucrarea sau pur și simplu nu mai doriți să vă aflați în baza noastră de date

• Dreptul de a vă opune prelucrării datelor, prin care puteți să vă opuneți folosirii datelor dvs. personale, cu posibilitatea de dezabonare, anulare sau revocare a calității dobândite prin înregistrare

• Dreptul la portabilitatea datelor, prin care aveți dreptul să ne solicitați să vă punem la dispoziție datele dvs. cu caracter personal pe care le prelucrăm cu consimțământul dvs, în cazul în care acest lucru este posibil din punct de vedere tehnic.

• Dreptul la a vă opune proceselor automatizate de luare a deciziilor pe baza informațiilor dvs. cu caracter personal, dacă ne-ați dat acordul în acest sens; aveți dreptul de a vă opune la astfel de decizii automate și să solicitați ca decizia să fie luată de o persoană.

• Dreptul de a depune plângere față de modalitatea de prelucrare a datelor personale la Autoritatea Națională de Supraveghere a Prelucrării Datelor cu Caracter Personal

Vă puteți exercita toate aceste drepturi, fie individual, fie cumulat, foarte ușor, prin simpla transmitere a unei solicitări scrise, fie direct din aplicatia NEOS Citizen, sectiunea Setari/GDPR, fie la adresa de e-mail a responsabilului DPO din cadrul primariei, respectiv adresa postala a primariei locale de care apartineti.

10. PROPRIETATE INTELECTUALĂ

URBIOLED SRL este unicul proprietar al aplicației NEOS Citizen, ceea ce include orice software, domeniu și conținut pus la dispoziție prin intermediul aplicației, site-ului sau paginilor de Social Media.

11. UTILIZAREA APLICAȚIEI

Prin descărcarea și folosirea aplicației NEOS Citizen, sunteți de acord să nu încărcați, postați, trimiteți e-mail sau transmiteți orice material ce conține viruși sau alte coduri de computer, fișiere sau programe destinate să întrerupă, distrugă sau să limiteze funcționalitatea oricărui software, hardware sau echipament de telecomunicație asociat cu aplicația NEOS Citizen. De asemenea, vă angajați să nu aveți tentative de acces neautorizat în zone ale serverelor sau rețelelor ce au legătură cu zona nepublică a aplicației NEOS Citizen. De asemenea, sunteți de acord să:

• NU pretindeți că sunteți altă persoană în timp ce folosiți aplicația NEOS Citizen;

• NU folosiți aplicația NEOS Citizen în scopuri ilegale;

• NU copiați, revindeți sau exportați conceptul, informațiile și software-ul asociat cu aplicația NEOS Citizen.

NEOS Citizen nu promovează, nu recomandă si nu tolerează folosirea aplicației în timpul activităților care ar putea pune viața utilizatorilor în pericol, cum ar fi conducerea de vehicule. Sunteți de acord să nu utilizați aplicația NEOS Citizen în timpul desfășurării unor astfel de activități, licențiatorii NEOS Citizen nefiind responsabili pentru utilizarea aplicației în astfel de condiții, caz în care, utilizarea se va realiza pe propria răspundere.

12. SITE-URI ALE TERȚILOR

Aplicația NEOS Citizen poate conține link-uri către site-urile web/ aplicaţiile unor părți terțe sau programe ce nu sunt controlate de către licențiatori sau asociate cu NEOS Citizen. URBIOLED nu este responsabil pentru conținutul, ofertele sau politicile de confidențialitate ale unor asemenea site-uri sau programe, inclusiv, dar fără a se limita la, răscumpărarea ofertelor de către dumneavoastră sau refuzul comerciantului de a onora orice ofertă. Relația dumneavoastră cu site-urile părților terțe se desfăşoară doar între dumneavoastră și respectivele parți terțe.

13. COSTURILE DE UTILIZARE ALE APLICAȚIEI NEOS CITIZEN

Primariile pot pune la dispozitie cetatenilor aplicatia Neos Citizenîn mod gratuit. Primăriile nu sunt responsabile de percepția unor costuri suplimentare atunci când utilizați aplicatia. În cazul în care întâmpinați o astfel de problemă, vă rugăm să contactați furnizorul dumneavoastră de internet WiFi sau de date mobile. Plata unor asemenea costuri este responsabilitatea dumneavoastră. Este posibil ca aplicația să nu fie accesibilă în unele țări, acest lucru depinzând de compatibilitatea aplicației cu alte rețele străine. Posibilitatea de a descărca aplicația poate fi restricționată sau prejudiciată atunci când folosiți opțiunea de roaming în străinătate.

14. UTILIZAREA INFORMAȚIILOR PUSE LA DISPOZIȚIE

Prin acceptarea Termenilor și condițiilor de utilizare a aplicației de servicii electronice NEOS Citizen, si luarea la cunostiinta a clauzelor de confidentialitate descrise mai sus, sunteți de acord ca NEOS Citizen să utilizeze orice comentarii, fotografii atașate, informații sau idei conținute în orice comunicare pe care dumneavoastră o realizati cu aplicatia NEOS Citizen, fără nicio compensație, recunoaștere sau plată către dumneavoastră, în orice scop, inclusiv, dar fără a se limita la elaborarea, producția, produsele și serviciile de promovare precum și crearea sau îmbunătățirea aplicației NEOS Citizen sau altor produse și servicii.

15. GARANȚIE ȘI RĂSPUNDERE

Primariile locale furnizează aplicația NEOS Citizen ca atare și fără nicio condiție expresă, implicită sau statutară. Primăriile locale nu sunt responsabile pentru nicio eroare sau omisiune apărută în cadrul aplicației NEOS Citizen, orice defecțiune, întârziere sau întrerupere apărută în cadrul aplicației NEOS Citizen, orice pierdere sau defecțiune ce reiese din utilizarea aplicației NEOS Citizen, orice defectare a telefonului dumneavoastră mobil, sau orice manieră de a utiliza aplicația NEOS Citizen de către utilizatorii acesteia. Primăriile locale își rezervă dreptul de a furniza aplicația NEOS Citizen la buna lor intelegere.

16. RECLAMAȚII

Prin agrearea acestor termeni și condiții sunteți de acord că orice reclamație, dispută sau controversă (atât ca prejudiciu sau altfel, chiar dacă sunt deja prezente sau viitoare și incluzând cele stabilite de lege, drept comun sau reclamații echitabile) între dumneavoastră şi Primaria locala, în legătură cu aplicația NEOS Citizen, ce reies sau au legătură cu utilizarea sau cu acești Termeni și condiții de utilizare, interpretarea sau încălcarea acestora, întreruperea sau valabilitatea, se transmit la adresa de e-mail oficiala sau la adresa poștală a primariei. Relația ce rezultă din acești Termeni și condiții de utilizare, aplicația NEOS Citizen, publicitatea NEOS Citizen sau orice activitate legată de acestea, vor fi guvernate și rezolvate în conformitate cu legile din România, competența de soluționare aparținând instanțelor sub jurisdictia carora se localitatea Dvs. de domiciliu.

17. FOLOSIREA UNUI LIMBAJ LICENȚIOS

Orice deviere în afara obiectului de activitate al aplicației, trimiterea de solicitări false, folosirea de cuvinte obscene, atacul la persoană, afișarea de anunțuri sau mesaje publicitare, precum și proferarea de jigniri, trivialități și injurii aduse unor persoane, care au scris un mesaj, sau oferă răspunsurile de specialitate pe aplicația NEOS Citizen, vor fi sancționate prin ștergerea integrală a mesajului respectiv, cu avertizare scrisa privind comportamentul necorespunzator, sau chiar interzicerea dreptului de a posta incidente sau de a utiliza aplicația.

18. GENERALITĂȚI

În cazul în care orice prevedere conținută în acești Termeni și condiții de utilizare, este considerată invalidă sau neexecutorie, asemenea prevedere va fi anulată, iar celelalte prevederi vor fi considerate aplicabile în continuare. Titlurile au doar scop de referință și nu definesc, limitează, interpretează sau descriu scopul acelei secțiuni. Incapacitatea primariilor locale de a îndeplini una dintre prevederile acestor Termeni și condiții de utilizare nu va constitui renunțarea la acea prevedere sau la oricare alta.

19. CONT DE ACCES

Aplicația este disponibilă pentru toți cetățenii, posesori de dispozitive mobile (smartphone) cu sistem de operare Android, care doresc să sesizeze sau transmită sugestii privind calitatea serviciilor publice locale. Modalități de accesare a aplicației: descărcați aplicația NEOS Citizen din Google Play/Magazin Play. După descărcarea și instalarea aplicației se solicită crearea unui cont, prin completarea tuturor câmpurilor obligatorii: nume, prenume, adresă de email, număr de telefon, localitatea si judetul de domiciliu. Aceste date sunt utilizate în comunicarea cu dvs. în vederea transmiterii datelor aferente incidentelor transmise și a modului de soluționare a acestora.

20. CONTACTAȚI-NE

În cazul în care aveți întrebări referitoare la acești Termeni și condiții de utilizare sau la descărcarea și/sau folosirea aplicației NEOS Citizen, nu ezitați să contactați DPO-ofiter protectie date personale Euro Smart DPO dpo@ue-gdpr.com, sau departamentele reponsabile de la nivelul primariilor locale.